**Către unităţile de învăţământ preuniversitar din judeţul Ilfov**

 În atenţia doamnei/domnului director

**Ref.**  ***Organizarea şi funcţionarea consorţiilor şcolare în anul şcolar 2022-2023***

Având în vedere prevederile art. 62 din Legea educaţiei naţionale nr. 1/2011, cu modificările şi completările ulterioare şi prevederile **art. 1, alin. (4)** din *Metodologia – cadru privind mobilitatea personalului didactic de predare din învăţământul preuniversitar în anul şcolar 2022-2023*, aprobată prin OME nr. 5578/10.11.2021;

Având în vedere prevederile art. 7-9, art. 11, art. 16-17, art. 22-25 din *Regulamentul – cadru pentru organizarea şi funcţionarea consorţiilor şcolare*, aprobat prin OMECTS nr. 5488/29.09.2011, numit în continuare Regulament;

Având în vedere faptul că termenul stabilit de Ministerul Educaţiei pentru înfiinţarea, modificarea componenţei, prelungirea contractului de parteneriat sau desfiinţarea consorţiilor şcolare pentru anul şcolar 2022-2023 este **20 ianuarie 2022**;

**A. Vă solicităm următoarele:**

1. Stabilirea secretarului consorțiului școlar din care unitatea dumneavoastră de învățământ face parte, pentru anul școlar 2022-2023.

a. Secretariatul consorțiului școlar se asigură prin rotație, anual, de către directorul unei unități de învățământ, parteneră în consorțiu, conform prevederilor art. 19 din Regulament.

2. Completarea machetei ISJ Ilfov **IF\_CONSORTII\_2022-2023.xlsx** cu următoarele date:

a. (*Coloana* ***N***) **secretarul consorţiului școlar** pentru anul şcolar 2022-2023;

b. (*Coloana* ***S***) **directorul unității de învățământ** (se actualizează numele existent în machetă);

3. Verificarea termenului de încetare a contractului de parteneriat (*Coloana* ***U*** *din Machetă*);

4. Solicitarea avizului de oportunitate al ISJ Ilfov, în următoarele situații:

a. Înființarea unui nou consorțiu școlar (art. 8-9 din Regulament);

b. Modificarea componenței unui consorțiu școlar existent (aderarea/retragerea unei unități de învățământ; art. 22-25 din Regulament);

c. Desființarea consorțiului școlar (art. 24 din Regulament).

5. Parcurgerea etapelor prevăzute în art. 19 din Regulament pentru buna funcționare a consorțiului școlar în 2022-2023:

a. convocarea consiliilor de administraţie ale unităţilor de învăţământ preuniversitar la întâlnirile consorţiului şcolar;

b. completarea registrului de procese-verbale ale întâlnirilor consorţiului şcolar;

c. transmiterea la consiliile de administraţie ale unităţilor de învăţământ preuniversitar a copiilor după procesele-verbale ale întâlnirilor consorţiului şcolar;

d. coordonarea activităţii de întocmire a planului de acţiune al consorţiului şcolar (P.A.C.). Planul de acţiune al consorţiului şcolar este prezentat spre aprobare consorţiului şcolar şi este adus la cunoştinţa unităţilor de învăţământ preuniversitar componente şi **inspectoratului şcolar**;

e. monitorizarea aplicării P.A.C.;

f. elaborarea anuală a unui raport privind îndeplinirea obiectivelor, măsurilor şi acţiunilor din P.A.C. Raportul este prezentat spre aprobare consorţiului şcolar şi este adus la cunoştinţa unităţilor de învăţământ preuniversitar componente şi **inspectoratului şcolar**;

g. desfăşurarea altor acţiuni stabilite prin contractul de parteneriat şi/sau în regulamentul intern de organizare şi funcţionare al consorţiului şcolar.

**B. Vă transmitem următoarele:**

1. Adresa ISJ Ilfov privind constituirea, modificarea structurii, funcţionarea şi desfiinţarea consorţiilor şcolare în anul școlar 2022-2023;

2. Macheta ISJ Ilfov **IF\_CONSORTII\_2022-2023.xlsx** pentru monitorizarea funcţionării consorţiilor școlare în anul școlar 2022-2023.

3. Regulamentul-cadru pentru organizarea şi funcţionarea consorţiilor şcolare, aprobat prin OMECTS nr. 5488/29.09.2011.

**C. Termene:**

- **10-12 ianuarie 2022** – **Unităţile de învăţământ** verifică datele referitoare la funcționarea **consorţiului şcolar** în anul școlar 2022-2023**.**

- **12-14 ianuarie 2022** – **Unităţile de învăţământ** se adresează, conform prevederilor art. 8-9 din Regulament, autorității administrative locale în vederea înființării unui nou consorțiu școlar, a **modificării structurii consorţiului şcolar existent** sau a **prelungirii contractului de parteneriat** (*dacă este cazul*)**.**

- **14-17 ianuarie 2022** – **Unităţile de învăţământ** înaintează dosarele la ISJ Ilfov pentru obţinerea **acordului de oportunitate** în vederea **modificării structurii consorţiului şcolar existent** sau a **prelungirii contractului de parteneriat** (*dacă este cazul*)**.**

- **14-17 ianuarie 2022** – **Unităţile de învăţământ** înaintează la ISJ Ilfov dosarele pentru obţinerea **acordului de oportunitate** în vederea constituirii **noilor consorţii şcolare** (dacă este cazul)**.**

- **18 ianuarie 2022** - **Termenul final** pentru completarea la nivel de consorţiu a **machetei**: **IF\_CONSORTII\_2022-2023.xlsx** în care este precizat **secretariatul** consorţiului pentru anul şcolar 2022-2023.

**Trimiterea machetei**: **IF\_CONSORTII\_2022-2023.xlsx prin email** la adresa resurse.umane@isjilfov.ro și secretariat@isjilfov.ro (editabil și scanat asumat prin semnătură).

- **20 ianuarie 2022** – **Consiliul de Administraţie al ISJ Ilfov** analizează cererile şi **hotărăşte** emiterea **acordului de oportunitate** în vederea **prelungirii activităţii** consorţiilor sau a **constituirii noilor consorţii şcolare** pentru anul școlar 2022-2023**.**

**D. Cadrul juridic**

o *Regulamentul-cadru pentru organizarea şi funcţionarea consorţiilor şcolare, aprobat prin OMECTS nr. 5.488/29.09.2011;*

o *Metodologia-cadru privind mobilitatea personalului didactic de predare din învățământul preuniversitar în anul școlar 2022—2023, Anexă la Ordinul ministrului educației nr. 5.578/10.11.2021.*

**INSPECTOR ŞCOLAR GENERAL,**

**PROF. Adriana STOICA INSPECTOR ŞCOLAR GENERAL ADJUNCT,**

**PROF. dr. Ion DOGARU**

INSPECTORI PENTRU MANAGEMENTUL RESURSELOR UMANE,

PROF. Mariana GRASU; PROF. Gheorghe STANCU